CELEX: C2006/190/21
Language: sl
Date: 2006-08-12 00:00:00
Title: Zadeva C-266/06 P: Pritožba, ki jo je dne 17. junija 2006 vložila Degussa AG zoper sodbo Sodišča prve stopnje (tretji senat) z dne 5. aprila 2006 v zadevi T-279/02, Degussa AG proti Komisiji Evropskih skupnosti ob sodelovanju Sveta Evropske unije

12.8.2006   
            
            
               SL
            
            
               Uradni list Evropske unije
            
            
               C 190/12
            
         Pritožba, ki jo je dne 17. junija 2006 vložila Degussa AG zoper sodbo Sodišča prve stopnje (tretji senat) z dne 5. aprila 2006 v zadevi T-279/02, Degussa AG proti Komisiji Evropskih skupnosti ob sodelovanju Sveta Evropske unije
   (Zadeva C-266/06 P)
   (2006/C 190/21)
   Jezik postopka: nemščina
   Stranke:
   
      Pritožnica: Degussa AG (zastopniki: R. Bechtold, M. Karl, C. Steinle, Rechtsanwälte)
   
      Drugi stranki v postopku: Komisija Evropskih skupnosti, Svet Evropske unije
   Pritožnica predlaga Sodišču, naj:
   
               1.
            
            
               razveljavi sodbo Sodišča prve stopnje (tretji senat) z dne 5. aprila 2006 (zadeva T-279/02) (1) v delu, v katerem sodba bremeni pritožnico;
            
         
               2.
            
            
               za nično razglasi Odločbo Komisije z dne 2. julija 2002 (zadeva C.37.519 — Metionin) v delu, ki zadeva pritožnico;
               podredno, za nično razglasi ali zniža globe, ki so pritožnici naložene v členu 3 te odločbe;
            
         
               3.
            
            
               v zvezi s predlogom pod številko 2., vrne zadevo Sodišču prve stopnje v novo sojenje, skladno s pravno presojo v sodbi Sodišča;
            
         
               4.
            
            
               Komisiji v vsakem primeru naloži plačilo stroškov postopka pred Sodiščem prve stopnje in pred Sodiščem.
            
         Pritožbeni razlogi in bistvene trditve
   Pritožnica uveljavlja štiri pritožbene razloge:
   
               —
            
            
               Prvič, Sodišče prve stopnje naj bi spregledalo zahteve načela zakonitosti (nulla poena sine lege certa) glede sankcij in — kot posledica tega — neupravičeno zanikalo protipravnost člena 15(2) Uredbe št. 17.
            
         
               —
            
            
               Drugič, Sodišče prve stopnje naj bi pri presoji trajanja kršitve popačilo dejstva in kršilo načelo domneve nedolžnosti (in dubio pro reo) ter temeljno pravico do poštenega sojenja.
            
         
               —
            
            
               Tretjič, Sodišče prve stopnje naj bi kršilo načelo sorazmernosti v obliki načela sorazmernosti kazni s krivdo tako, da je kljub obširno manjkajočim posledicam kršitve za ceno metionina, izhodiščni znesek globe določilo na 30 milijonov evrov. Obenem naj bi Sodišče prve stopnje s protislovno obrazložitvijo kršilo načelo obveznosti obrazložitve.
            
         
               —
            
            
               Četrtič, Sodišče prve stopnje naj ne bi znižalo pribitka izhodiščnemu znesku globe, ustrezno razliki med velikostjo pritožnice in družbo Aventis, in tako kršilo načelo enakega obravnavanja.
            
         
      (1)  UL C 131, str. 37.